The Song of the Jellicles/Hungarian

The Hungarian lyrics for "The Song of the Jellicles", translated by Romhányi József for Budapest 1983.

Lyrics
 "Karminca-bál"

Karmincák, lesz ma görbe éj Karmincán gyűl a falka már Karmincán nő a Holdkaréj Karmincán áll majd a tarka bál

Karminca kormos, vagy fehér Karminca-macska karcsú ám Dalkincsünk szép és nem csekély Nem nyafka nyávogás csupán!

Karminca kuncog huncutul Szénszeme mint a mécses ég Cifráz a trilla, nem csitul Ha Holdnak zengi énekét

Karminca-macska lassan nő Karminca-macskák nem nagyok Gömbölyded formánk megnyerő Táncunk a „dzsik” és friss gavott

Karminca-hold még fel se tűnt Kinyaljuk magunk a bálra Megmosva szépen fültövünk Ujjig a négy lábunk szára

Kormos vagy fehér, mind jóbarát Karminca-termet nem sudár Úgy hajlunk, mint a rongybabák Szemünkben ragyog a holdsugár

Pihenünk csendesen délelőtt De napunk még estig is így telik Mert így ad csak Terpsichoré erőt Hogy táncoljunk vidoran reggelig

Karminca kormos, vagy fehér És amint mondtuk, nem sudár Mikor a zord szél nem henyél Bakugrást játszunk házunknál

Ha bágyasztón perzsel fenn a nap Enyhet az árnyas lomb kínál Karminca-erőnk így megmarad Ha táncolni hív egy Karminca-pár

Karmincák, lesz ma görbe éj Karmincán gyűl a falka már Karmincán nő a Holdkaréj Karmincán áll majd a tarka bál